section_heading: Kolonizacija
paragraph_text: Kako bi se potaknuo razvoj kolonije, 1627. kardinal Richelieu povjeruje kolonijalnu upravu Kompaniji od sto suradnika, zvanoj i Kompanija Nove Francuske (Compagnie des Cent-Associés ili Compagnie de la Nouvelle-France). Sto dioničara ove kompanije, među kojima su Champlain i Richelieu, postaju vlasnici kolonije i dobivaju monopol na trgovinu. Zauzvrat kompanija mora financirati upravljanje kolonijom i crkvene misije. Svaki dioničar uložio je 3000 francuskih funta (livri). Prvo veliko naseljavanje Francuza u Kanadu sprječavaju Englezi. Nakon dugih pregovora, sporazumom u Saint-Germain-en-Layeu kolonija je 1632. vraćena Francuskoj. Zbog velikih financijskih gubitaka, kompanija je prisiljena uvesti vlastelinski sustav. Veliki komadi zemlje dodjeljuju se vlastelinima koji su obvezni naseliti i razvijati posjede. U vrijeme Champlainove smrti 1635. Nova Francuska je imala tek 500 stanovnika, što je jako mali broj u usporedbi s južnim britanskim kolonijama u kojima je u to vrijeme živjelo preko 30.000 doseljenika. Francuska je kolonija bila tek u usporedbi s britanskim bila tek mala trgovačka stanica. Trgovina i naseljavanje idu dosta loše, djelomično i zbog neprijateljstva s Irokezima.